# Rammstein

### от Уикипедия, свободната енциклопедия

Rammstein

Rammstein или Рамщайн е немска алтернатив метъл/индъстриъл метъл група, създадена в Източен Берлин през 1993 година. Освен с тeжкия си звук групата се отличава и с осезаемо присъствие на голяма доза театралност и драматизъм в музиката, подсилена с изпъкващи електронни кийбордове. Структурата на песните е подобна, състояща се от тежки насечени рифове, повтарящи се през по-голямата част на песента на фона на хаотични кийбордове и припев, най-често повтарящ една и съща фраза.

Текстовете са агресивни, мрачни, понякога вулгарни и със открита сексуална насоченост, а нерядко гротескни и стряскащо реалистични. Любовни теми също се срещат, но са представени най-често от своята тъмна страна. Вокалите са главно минорни и груби, почти изцяло на немски език.

## [редактиране] История

Групата води началото си като страничен проект, осъществен от шестима източногерманци. Това са Рихард Круспе-Бернщайн (китарист), Кристоф Шнайдер (барабанист), Оливер Ридел (бас китарист), Паул Ландерс (китара), Кристиан Лоренц (клавир) и Тил Линдеман (вокал). Негласен инициатор на проекта се води Рихард Круспе, макар последният да отрича своята водеща роля при сформирането на групата, заявявайки, че Rammstein не се върти около някакъв лидер.

Името си групата не получава от трагедия, разиграла се в натовската база Рамщайн (Ramstein), Италия на 28 август 1988 г., въпреки твърде разпространеното схващане. В едноименното парче на групата (Rammstein, което е и първото им) се разказва за тази трагедия, но самите изпълнители казват, че сегашното име няма нищо общо с трагедията.

- Първоначално групата се е казвала Ramstein, но в последствие се прекръстват на Rammstein.

Една година след събирането на групата, през 1994 излиза първият им албум - Herzeleid (Мъка). Той съдържа 11 песни. Следва албумът Sehnsucht (Копнеж), излязъл през 1997, включващ хитовата Du Hast, превърнала се в най-комерсиалния успех на групата, като е записана дори версия на английски език, както и множество други ремикси. Du Hast (ти имаш) може да се разбере също и като Du Hasst (ти мразиш), от където идва и оригиналността на песента. В бонус версията на албума присъства също английска версия на песента "Engel". Една година по-късно групата изнася един от най-добрите си концерти на живо в Берлин (Live Aus Berlin '98), издаден на CD и DVD.

За новото хилядолетие е предназначен албумът Mutter (Майка), съдържащ също 11 песни, между които избраната впоследствие за песен на хилядолетието Mein Herz Brennt (Сърцето Ми Пламти).

През 2004 година излиза албумът Reise, Reise (Пътувай, пътувай). Песента Mein Teil (Моята част) е създадена по действителен случай с нашумялото преди време убийство, свързано с канибализъм. Клипът към песента разбужда духовете на мнозина. С не по-слабо въздействие, но предизвикващо коренно различни чувства е и видеото към песента Ohne Dich (Без теб). В албума за пръв път присъства изцяло акустична песен с подчертано блусарски влияния - "Los", а парчето "Amerika" (съдържащо реплика на английски език в припева) е брутална гавра с американската държава, народ и традиции.

Последният, настоящ албум Rosenrot (Червенорозка) излиза в края на 2005 година. Първоначално плануван като продължение на предния албум и дори носещ работно заглавие Reise, Reise Vol. 2, в крайна сметка Розенрот получава заглавието си от едноименната песен. Текстът й представлява сплав между приказка на Братя Грим и стихотворение на Гьоте. Приказната тенденция е продължена и в друга песен от новия албум - Hilf Mir (Помогни Ми) - в нея са използвани мотиви от Struwwelpeter.

Запазена е и традицията от Reise, Reise за присъствие на по-нестандартна песен - в тази роля се въплъщава песента Te Quiero Puta! (Обичам те, курво!), изпълнявана изцяло на испански език. За написването й е помогнала тайнствената приятелка на Тил, която говори испански и за която той казва в интервю за "Плейбой", че е намерил човека, с който иска да прекара остатъка от живота си. Отново е повдигната темата за хомосексуализма - Mann Gegen Mann (Мъж срещу мъж). Песните Spring (Скачай) и Zerstoeren (Унищожавай!) са емблематични за целия албум; присъстват и две "оди" - Benzin (Бензин) - посветена именно на огнената течност поради мащабните пироефекти, използвани от Рамщайн в живите им изпълнения, и Ein Lied (Една Песен) - творба, посветена на всички фенове на групата.

## [редактиране] Дискография

- Herzeleid (1995)
- Sehnsucht (1997)
- Live aus Berlin (1998)
- Mutter (2001)
- Reise, Reise (2004)
- Rosenrot (2005)

### [редактиране] Видеография

- Live aus Berlin (1998)

## [редактиране] Външни препратки

- Официален сайт на групата(Немски)
- Официален сайт на групата(Английски)
- Официален сайт на Rammstein в България
- Български фен-сайт
- Австрийски сайт
- www.herzeleid.com - "The number one source for Rammstein
- Статия за Рамщайн в laut.de
- Австралийски фен-сайт
- RammsteinSite.com
- Текстове на песни на Rammstein
- Neo-Rammstein.com : French Fansite

## [редактиране] Клиповете им

- Най-нов:

Rosenrot: Членовете на групата играят свещеници, които се отбиват в едно селце. Тил Линдеман се влюбва в местно момиче и изпълнява желанието му да убие неговите родители, но момичето го набеждава и изгарят Тил на клада.

- Най-нецензуриран:

Buck Dich: Има само live вариант.

Rammstein
Членове
Тил Линдеман | Кристиан "Флаке" Лоренц | Кристоф "Doom" Шнайдер | Рихард З. Круспе-Бернщайн | Оливър "Оли" Ридел | Паул Х. Ландерс
Студийни Албуми
Herzeleid | Sehnsucht | Mutter | Reise, Reise | Rosenrot
Сингли
Du Riechst So Gut | Seemann | Engel | Engel, Fan-Edition | Du hast | Das Modell | Du Riechst So Gut '98 | Stripped | Single Collection | Sonne | Links 2 3 4 | Ich Will | Mutter | Feuer Frei! | Mein Teil | Amerika | Ohne Dich | Keine Lust | Benzin | Rosenrot (Single) | Mann gegen Mann
VHS/DVDs
Live Aus Berlin (DVD/VHS) | Lichtspielhaus (DVD/VHS) | Links 2 3 4 (DVD/VSH) | Amerika UK (DVD/VHS)

Тази статия е мъниче. Можете да помогнете на Уикипедия, като я разширите. Просто щракнете на редактиране и добавете онова, което знаете.

Взето от „http://bg.wikipedia.org../../../r/a/m/Rammstein.html“.

Категории: Метъл групи | Музикални групи | Немски музикални групи | Мъничета

##### Views

- Статия
- Беседа
- Текуща версия

##### Търсене

##### На други езици

- Alemannisch
- Català
- Česky
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- Lëtzebuergesch
- Lietuvių
- Македонски
- Nederlands
- Norsk (bokmål)
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- Тоҷикӣ
- Türkçe
- Українська
- O'zbek
- ייִדיש
- 中文